PREGÀRIA DELS FIDELS

27 DE SETEMBRE DE 2026 | D. 26 DE DURANT L’ANY / A
Pregària universal: Com a fills i filles que Déu envia a treballar a la seva vinya, presentem-li la nostra pregària. Preguem tot dient: ESCOLTEU-NOS, PARE.
1. Per l’Església i per tots els qui en formem part. Que l’Esperit Sant guiï els camins de tot el Poble de Déu. PREGUEM.
2. Per les nostres parròquies i per tots els que hi col·laboren en els diversos serveis i grups. Que responguem cada dia a la crida que Déu ens fa a treballar pel seu Regne. PREGUEM.
3. Per totes les persones que han d’emigrar o fugir buscant una vida digna. Especialment pels menors migrants i refugiats. Que Déu els acompanyi i enforteixi; i a tot arreu desapareguin les actituds de rebuig i d’odi al qui és diferent. PREGUEM.
4. Per les famílies i els pobles que viuen de l’agricultura i la ramaderia. Que puguin treballar en condicions dignes i la seva feina, tan necessària per a tota la societat, tingui el reconeixement degut. PREGUEM.
5. Pel nostre planeta, les riqueses del qual estan mal repartides. Que s’estengui la consciència que hem de tenir cura de la Creació, canviant estils de vida i construint justícia i pau. PREGUEM.
6. Per...	Preguem.
7. Per nosaltres. Que puguem viure segons el que trobem en Jesucrist. PREGUEM.
Escolteu, Pare, la nostra pregària, i guieu el nostre món pels camins de la pau. Per Crist, Senyor nostre.


Trobareu aquest i altres materials (full per a la celebració, orientacions de la celebració, notes exegètiques, projecte d’homilia, etc.) en la versió impresa de Missa Dominical.

